Malcolm Bidali

Malcolm Bidali ni mwanaharakati wa haki za wafanyakazi kutoka Kenya ambaye anaangazia masharti ambayo wafanyakazi wahamiaji wanakabiliana nayo nchini Qatar. Ni mmoja wa watu wachache wenye ujasiri wanaosema ukweli kuhusu unyanyasaji na unyonyaji wa wafanyakazi wahamiaji nchini Qatar. Aliwahi kufanya kazi kama mlinzi nchini Qatar kuanzia mwaka 2018 hadi 2021. Kama wafanyakazi wengine wengi kutoka nchi za kigeni, alipitia hali duni sana za kazi na maisha. Baada ya malalamiko yake kwa mamlaka kushindikana, alichapisha blogu kwa jina bandia ‘Noah’ kupitia mitandao mbalimbali kama Twitter na Instagram akieleza ukiukwaji wa haki za binadamu alioupitia na kuuona.

Bidali ameandika kwa niaba ya shirika la Migrant-Rights.org, ambako ameonesha wasiwasi kuhusu hali za kazi na maisha ambazo wafanyakazi wahamiaji hukutana nazo nchini Qatar na mataifa mengine. Alikamatwa na mamlaka ya Qatar mnamo mwaka 2021 kwa maandishi yake na, baada ya kuachiliwa, alitoa maoni juu ya hali mbaya ya mfumo wa magereza. Ameshinda Tuzo ya Nuremberg ya Haki za Binadamu mwaka 2023 kwa kupigania haki za binadamu.

 Marejeo 

Jamii:wanaharakati wa Kenya
Jamii:AWC Zanzibar